Diari Oficial de la Generalitat Valenciana


Sumari del DOGV 8065, del 19-06-2017 (2017/4692)

Notificació de la sentència dictada en el procediment de guarda i custòdia número 1524/2016.
--------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4692


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1524/2016. [2017/4692]  
Família, guarda, custòdia o aliments de fills menors no matrimonials no consensuats número 001524/2016-R  
Demandant: Cristina Poveda Bartolomé.  
Procurador: María Montalt del Toro.  
Demandat: Salomón Mangue Ecuaga.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 001524/2016, a instàncies de Cristina Poveda Bartolomé, representat per la procuradora María Montalt del Toro, contra Salomón Mangue Ecuaga, en situació de rebel·lia, en què, en data 16 de juny de 2017, s'ha dictat la sentència que té la part dispositiva que és com segueix:  
  
«Dispositiva  
Estime parcialment la demanda formulada per la representació processal de Cristina Poveda Bartolomé contra Salomón Mangue Ecuaga, i dispose les mesures següents:  
1. Atribuïsc a Cristina Poveda Bartolomé en exclusiva l'exercici de la pàtria potestat pel que fa a la menor, i també la guarda i custòdia de l'esmentada filla menor.  
2. Salomón Mangue Ecuaga contribuirà als aliments de la seua filla en la quantitat de 180 euros mensuals. Aquesta quantitat s'haurà d'ingressar en el compte que a aquest efecte designe aquesta part, de bestreta i dins dels cinc primers dies de cada mes.  
3. Respecte de les despeses extraordinàries, cada un dels progenitors se'n farà càrrec del 50 % del cost.  
Cada part abonarà les costes processals causades a instància seua i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit dins del termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC). S'haurà d'efectuar la consignació de 50 euros en el compte del jutjat 4584-0000-02 € número del procediment amb quatre dígits - dos darrers números de l'any, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.  
Publicació. La sentència anterior va ser donada, llegida i publicada pel jutge o jutgessa que la va dictar, mentre celebrava audiència pública el dia de hui, de la qual cosa jo, el secretari o secretària judicial, done fe. València».  
  
I perquè valga de notificació de forma deguda a Salomón Mangue Ecuaga, en rebel·lia, expedisc i firme aquest edicte.  
  
València, 25 de maig de 2017.- El lletrat de l'Administració de justícia: José Esteban Briz Recio.